දක්ෂිණ අධිවේගී මාර්ගයේ මෝටර් රථයක අනාරක්ෂිත අයුරින් ගමන් කර පොලීසිය මගහැර සිටි තරුණයින් 4 දෙනා අද අත්අඩංගුවට ගෙන තිබෙනවා.මොවුන් අකුරණ ප්‍රදේශයේ පදිංචි 18 සහ 20 අතර වයස් වල පසුවන තරුණයින් බවයි පොලිස් මාධ්‍ය ප්‍රකාශක නියෝජ්‍ය පොලිස්පති අජිත් රෝහණ සඳහන් කළේ.කොළඹ සිට ගාල්ල දක්වා දක්ෂිණ අධිවේගී මාර්ගයේ අනාරක්ෂිතව ධාවනය කරන මෝටර් රථයක් සම්බන්ධයෙන් සමාජ මාධ්‍ය ඔස්සේ සංසරණය වූ වීඩියෝවක් පිළිබදව පසුගියදා හිරු ප්‍රවෘත්ති තුළින් අනාවරණ කළා.ලා නිල් පැහැති අදාළ මෝටර් රථයේ ගමන් ගන්නා තරුණයින් 4 දෙනෙකු එහි වීදුරු පහත් කොට ශරීරය රථයෙන් පිටතට සිටින සේ වාඩිවී අනාරක්ෂිතව ගමන් කරන අකාරයයි එහි දැක්වුණේ.පසුව, අදාළ මෝටර් රථයේ ගමන් ගත් පිරිස අත්අඩංගුවට ගැනීම සඳහා පොලීසිය විශේෂ කණ්ඩායමක් යොදවනු ලැබුවා.